Η επίδραση της αιμοπροσρόφησης στην αντιμετώπιση της υπερφωσφαταιμίας των αιμοκαθαιρόμενων
Creators: name: Λεπτοκαρίδου-Μουρτζίλα, Ειρήνη Νικολάου
Publisher: name: Aristotle University of Thessaloniki
Year: 2022
Subjects: Αιμοπροσρόφηση
Υπερφωσφαταιμία
Αιμοκάθαρση
Hemoperfusion
Hyperphosphatemia
Hemodialysis

description: Σκοπός: Η παρούσα κλινική μελέτη έχει σκοπό να εξετάσει την επίδραση της εφαρμογής του φίλτρου αιμοπροσρόφησης στη βελτίωση των παθολογικά αυξημένων τιμών φωσφόρου στο αίμα των αιμοκαθαιρόμενων ασθενών. Μέθοδος: Πρόκειται για προοπτική κλινική μελέτη, στην οποία συμπεριλαμβάνονται 10 αιμοκαθαιρόμενοι ασθενείς, οι οποίοι εμφανίζουν παθολογικά αυξημένες τιμές φωσφόρου ή/και παραθορμόνης στο αίμα. Πραγματοποιήθηκαν μετρήσεις του φωσφόρου, της παραθορμόνης, του ασβεστίου, της αλκαλικής φωσφατάσης, του URR και της β2-μικροσφαιρίνης. Οι μετρήσεις έγιναν σε 3 χρονικές στιγμές: πριν την προσθήκη της αιμοπροσρόφησης, ένα και δύο μήνες μετά την έναρξη της θεραπείας. Αποτελέσματα: Για την κύρια έκβαση της μελέτης προκύπτει ότι κατά την εφαρμογή της αιμοπροσρόφησης σημειώθηκε πτώση της μέσης τιμής του φωσφόρου από το 6.5(SD) στο 4.5(SD) [mean dif=2, 95% CI (0.57, 3.5)] με p-value &lt;0,001 μετά από 2 μήνες παρακολούθησης. Ομοίως για την παραθορμόνη διαπιστώθηκε πτώση, η οποία όμως δεν ήταν στατιστικά σημαντική. Επιπλέον, δεν σημειώθηκε ιδιαίτερη μεταβολή στις μετρήσεις του ασβεστίου, της αλκαλικής φωσφατάσης και του URR. Τέλος, σημειώθηκε παράδοξη αύξηση για την β2-μικροσφαιρίνη, η οποία ωστόσο ήταν στατιστικά μη-σημαντική. Συμπεράσματα: Σύμφωνα με τα αποτελέσματα της παρούσας κλινικής μελέτης προκύπτει ότι η αιμοπροσρόφηση μειώνει τα επίπεδα του φωσφόρου στο αίμα των αιμοκαθαιρόμενων ασθενών, χωρίς ωστόσο να επιδρά σημαντικά στις λοιπές βιοχημικές παραμέτρους που μελετήθηκαν. Απαιτούνται ωστόσο μεγαλύτερες κλινικές μελέτες για την επιβεβαίωση των αποτελεσμάτων λόγω του μικρού αριθμού ασθενών που συμπεριλήφθηκαν στη μελέτη
description: Study Question/Objective: To evaluate the effect of hemoperfusion on increased phosphorus blood levels, in dialysis dependent patients. Methods: A perspective clinical trial that included 10 patients with raised phosphorus blood levels (or/with raised parathormone blood levels) going under hemoperfusion. The primary outcome of interest is the phosphorus levels post hemoperfusion. Secondary outcomes included parathormone (PTH) levels, calcium levels (Ca), alkaline phosphatase levels (ALP), URR levels and β2-microglobulin levels. The measurements were taken in 3 phases, just before the hemoperfusion, one and two months after the initiation of the hemoperfusion treatment. Results: With regards to the primary outcome, the mean phosphorus levels were decreased from 6.5 (SD) to 4.5 (SD) [mean dif=2, 95% CI (0.57, 3.5)] with p- value &lt;0,001, after two months of hemoperfusion. No other statistical significant effect was noted on the secondary outcomes. Conclusion: Hemoperfusion seems to decrease the phosphorus blood levels on dialysis dependent patients with no statistically significant effect on the rest of the secondary outcomes evaluated in this study. However, due to the limited number of participants in this study, further clinical studies will be needed to establish this outcome